Selles mõttes võib öelda, et see Haapsalu lastekodu põlenud hoonete plokk kuulus nende hoolekandeasutuste hulka, mis olid korda tehtud või ehitatud vastavalt Euroopa  standarditele. Kuid sellele vaatamata on meil kümme hukkunut ja nüüd on uurimisorganite ülesanne välja selgitada hukkumise asjaolud, tulekahju lahtipääsemise põhjused ja kui need põhjused on teada, siis alles on võimalik Vabariigi Valitsusel võtta rakendusele adekvaatseid meetmeid ka teistes hoolekandeasutustes. Aitäh!